Na temelju članka 41. Zakona o predškolskom odgoju i naobrazbi («Narodne novine» br. 10/97. 107/07i 94/13) i članka 68. Statuta  Dječjeg vrtića Bubamara, Upravno vijeće Dječjeg vrtića Bubamara na sjednici  održanoj dana 04.07.2014. godine, a uz prethodnu suglasnost Osnivača Općinskog vijeća Kalinovac, donosi
IZMJENE I DOPUNE
P R A V I L N I K A
O  UNUTARNJEM USTROJSTVU I  NAČINU  RADA

DJEČJEG VRTIĆA BUBAMARA KALINOVAC
I  OPĆE  ODREDBE

Članak 1.


Pravilnikom o unutarnjem ustrojstvu i načinu rada (u daljnjem tekstu: Pravilnik), pobliže se uređuje ustrojavanje rada, uvjeti i način rada, potreban broj, zadaće, odgovarajuća stručna sprema pojedinih radnika/ca te druga pitanja u svezi s ustrojstvom, djelokrugom i načinom rada Dječjeg vrtića Bubamara, Kalinovac (u daljnjem tekstu:  Dječji vrtić).

Članak 2.


Dječji vrtić se bavi odgojem i obrazovanjem te skrbi o djeci rane i predškolske dobi poradi poticanja cjelovitog razvoja osobnosti djeteta i kvalitete njegova života sukladno Zakonu o predškolskom odgoju i obrazovanju (u daljnjem tekstu: Zakon), propisima donesenim na osnovi zakona, Programskom usmjerenju odgoja i obrazovanja  rane i predškolske djece i odredbama Statuta Dječjeg vrtića.

II  UNUTARNJE USTROJSTVO  I  NAČIN  RADA

Članak 3.


Dječji vrtić ustrojava svoj rad na način kojim će se najbolje ostvariti svrha, ciljevi i zadaće ranog i  predškolskog odgoja i obrazovanja te skrbi o djeci.


Ustrojstvo i  rad vrtića temelji se na humanističkom, znanstveno utvrđenom, stručnom, profesionalnom, djelotvornom, odgovornom  i  pravovremenom obavljanju  odgoja i obrazovanja te skrbi o djeci i drugih  poslova  i  zadaća utvrđenih  Godišnjim planom i programom rada, Kurikulumom  Dječjeg vrtića i normativima utvrđenim Državnim pedagoškim standardom za predškolski odgoj i naobrazbu
 ( NN br. 63/2008 i 90/2010.).
Članak 4.


U Dječjem vrtiću ostvaruju se:
– redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,
– programi za djecu rane i predškolske dobi s teškoćama u razvoju,
– programi za darovitu djecu rane i predškolske dobi,
– programi na jeziku i pismu nacionalnih manjina,
– programi predškole,
– programi ranog učenja stranih jezika i drugi programi umjetničkog, kulturnog, vjerskog i sportskog sadržaja.
(2) Ovisno o potrebama djece i zahtjevima roditelja, Dječji vrtić može izvoditi programe sukladne odredbama Državnog pedagoškog standarda predškolskog odgoja i naobrazbe.
(3) Na programe iz stavaka 1. i 2. ovoga članka suglasnost daje ministarstvo nadležno za obrazovanje.
(4) Ako se tijekom obavljanja djelatnosti za koju je Dječji vrtić osnovan proširuje djelatnost izvođenjem novih programa ili Dječji vrtić mijenja program, Dječji vrtić obvezan je prije početka izvođenja programa podnijeti zahtjev radi davanja suglasnosti iz stavka 3. ovoga članka.
(5) Ako se zbog proširenja djelatnosti izvođenjem novih programa ili izmjene programa iz stavka 4. ovoga članka mijenja odobreni program rada kao jedan od uvjeta za početak obavljanja djelatnosti, Dječji vrtić je dužan prije početka provedbe programa podnijeti zahtjev za izdavanjem rješenja o početku rada u promijenjenim uvjetima.
(6) Nakon pribavljene suglasnosti iz stavka 3. ovoga članka te nakon izvršnosti rješenja iz stavka 5. ovoga članka, Dječji vrtić može započeti s izvođenjem novih programa odnosno izmijenjenog programa.
Članak 5.


 Rad Dječjeg vrtića  ustrojava se u sjedištu vrtića na adresi Dravska ulica broj 8, Kalinovac.

                                                          članak 6.
         Ravnatelj i Upravno vijeće odgovorni su za planiranje i ostvarivanje Godišnjeg plana i programa rada  Dječjeg vrtića te ukupne zadaće Dječjeg vrtića, a posebno su odgovorni za uspostavljanje stručno utemeljenog, racionalnog i djelotvornog ustrojstva.
Članak 7.

        Unutarnjim ustrojstvom Dječjeg vrtića skupine istovrsnih i sličnih poslova razvrstavaju se  na : Odgojno - obrazovne poslove i ostale poslove.
1) vođenje poslovanja Dječjeg vrtića,

2) poslovi odgoja i obrazovanja,

3) upravno-pravni,

4)  administrativno –računovodstveni  poslovi,

5) poslovi prehrane djece,

6) poslovi održavanja  objekta,
Članak 8.


Poslovi vođenja poslovanja  Dječjeg vrtića sadrže: ustrojavanje Dječjeg vrtića, vođenje rada i poslovanja, planiranje i programiranje, praćenje ostvarivanja Godišnjeg plana i programa rada, suradnju s državnim, županijskim, gradskim tijelima i stručnim djelatnicima, te druge poslove u svezi s vođenjem poslovanja Dječjeg vrtića.

Članak 9.


Poslovi odgoja i obrazovanja ranog i  predškolskog odgoja sadrže: neposredan rad s djecom, izvedba programa njege, odgoja, obrazovanja, zdravstvene zaštite, prehrane i socijalne skrbi, programi za darovitu djecu, programa predškole, programa ranog učenja stranih jezika, programa umjetničkog, kulturnog, vjerskog i športskog sadržaja, stručno usavršavanje, suradnju s roditeljima, planiranje i valorizaciju, vođenje pedagoške dokumentacije, poslove stručnih suradnika te ostale poslove utvrđene Godišnjim planom i programom rada.

Članak 10.


Upravno pravni poslovi sadrže: primjenu zakona i propisa donesenih na temelju zakona, izradu pravilnika, rješenja, odluka, zaključaka i drugih akata, poslove u svezi s radnim odnosima, pružanje stručne pomoći u poslovima u svezi s radnim odnosima, obavljanje opće pravnih poslova tj. sastavljanje ugovora koje vrtić sklapa, briga u statusno pravnim pitanjima, provedbu natječaja i oglasa, vođenje dokumentacije i evidencije, suradnju s državnim, županijskim, gradskim tijelima i djelatnicima i ostale pravne poslove u svezi s djelatnošću vrtića.

Članak 11.


Administrativno računovodstveni poslovi sadrže: zapremanje i otpremanje pošte, urudžbiranje, poslove prijepisa, fotokopiranja, izradu financijskog izvješća, izradu financijskog plana,  kvartalnog, polugodišnjeg i godišnjeg obračuna, poslove planiranja, obračun plaća, naknada, poreza, doprinosa, drugih materijalnih izdataka, obračun korisnika usluga, poslove evidencije, blagajničke i druge poslove utvrđene propisima o računovodstvenom poslovanju.

Članak 12.


Poslovi prehrane djece sadrže: organizirane i nabavku prehrambenih artikala, organiziranje i pripremanje obroka, serviranje hrane, svakodnevno održavanje prostora za pripremu obroka, posuđa za pripremanje i serviranje hrane te čuvanje prehrambenih artikala.

Članak 13.


Poslovi održavanja čistoće obuhvaćaju: čišćenje unutarnjih prostora, podova, prozora i ostalih staklenih površina, namještaja i druge opreme, čišćenje i uređenje vanjskog okoliša te ostale poslove u svezi čišćenja i održavanja prostora i objekata Dječjeg vrtića.

Članak 14.


Poslovi tehničkog održavanja sadrže: čuvanje i održavanje objekata Dječjeg vrtića i drugih prostora, održavanje električnih, vodovodnih i plinskih instalacija i opreme, gromobrana, održavanje i uređivanje vanjskog prostora (okoliša) i objekata, manje popravke i druge poslove održavanja i čuvanja objekata Dječjeg vrtića i prostora.

Članak 15.


Tjedno radno vrijeme raspoređuje se u pet radnih dana.


Raspored radnog vremena utvrđuje se Godišnjim  planom i programom  rada vrtića.

III   RADNICI   VRTIĆA

Članak  16.


   U Dječjem vrtiću na poslovima njege, odgoja i obrazovanja, socijalne i zdravstvene zaštite te skrbi o djeci rade sljedeći odgojno-obrazovni radnici: odgojitelj i stručni suradnici ovisno o bruju skupina i ukupnom  broju djece.
              Osim odgojno-obrazovnih radnika iz stavka 1. ovoga članka, u dječjim vrtićima rade i druge osobe koje obavljaju administrativno-tehničke i pomoćne poslove (u daljnjem tekstu: ostali radnici).
                                                       
                                                            Članak 17.
              Odgojno-obrazovni radnici u Dječjem vrtiću moraju imati odgovarajuću vrstu i razinu obrazovanja, položen ispit te utvrđenu zdravstvenu sposobnost za obavljanje poslova iz stavka 1. ovoga članka.
                                            
                                                             Članak 18.

             Poslove odgojitelja djece od navršenih šest mjeseci života do polaska u osnovnu školu može obavljati osoba koja je završila preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste.

                                                            Članak 19.

           Poslove odgojitelja koji ostvaruju program predškole pri osnovnim školama, uz osobe iz stavka 4. ovoga članka, mogu obavljati i osobe koje ispunjavaju uvjete za obavljanje poslova učitelja razredne nastave u osnovnoj školi u skladu s posebnim propisom.
                                                           Članak 20.

        Poslove stručnog suradnika može obavljati osoba koja je završila diplomski sveučilišni studij ili diplomski specijalistički studij odgovarajuće vrste.
 Poslove medicinske sestre može obavljati osoba koja je završila preddiplomski sveučilišni studij ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i osoba koja je završila sveučilišni diplomski studij ili specijalistički studij sestrinstva.
 
                                                          Članak 21.

        Odgovarajuću vrstu obrazovanja odgojno-obrazovnih radnika te razinu i vrstu obrazovanja ostalih radnika u dječjem vrtiću pravilnikom propisuje ministar nadležan za obrazovanje.
                                                         Članak 22.


Radnici  (odgojitelji i stručni suradnici)  mogu napredovati  i stjecati zvanja odgojitelj – mentor i odgojitelj – savjetnik te stručni suradnik – mentor i stručni suradnik - savjetnik.

                                                       Članak 23.


Ostali radnici u vrtiću  pored općih uvjeta, moraju imati i odgovarajuću stručnu spremu prema odredbama  Zakona i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću.

                                                      Članak 24.

IV
 POPIS I OPIS POSLOVA RADNIH MJESTA U DJEČJEM VRTIĆU   

           - BROJ  RADNIKA – UVJETI -  STRUČNA   SPREMA

	Naziv skupine poslova
	1. Poslovi vođenja vrtića

	Naziv radnog mjesta
	Ravnatelj

	Uvjeti
	Prema zakonu i statutu

	Posebni uvjeti
	Prema zakonu i statutu

	Broj radnika
	1/8

	Opis poslova


	· zastupa i predstavlja Vrtić pred drugim organima i ustanovama,

· vodi poslovanje, organizira i usklađuje proces rada Vrtića i koordinira rad,

· odgovoran je za zakonitost rada Vrtića (donošenje općih akata, odluka, rješenja i zaključaka),

· odgovoran je za materijalno-financijsko poslovanje Vrtića,

· odgovoran je za realizaciju i unapređivanje odgojno-obrazovnog rada u Vrtiću,

· predlaže poslovnu politiku Vrtića i mjere za njeno provođenje,

· koordinira rad razvojne službe i stručnih organa Vrtića,

· rukovodi Odgojiteljskim vijećem,

· izdaje naloge djelatnicima za izvršenje određenih zadataka ili poslova u skladu s aktima Vrtića,

· vrši raspored djelatnika iz jednog mjesta rada u drugo,

· predlaže Upravnom vijeću odluku o izboru radnika,te donosi odluku o zasnivanju radnog odnosa do 60 dana, sukladno zakonu, sklapa ugovore o radu 
· odlučuje o raspoređivanju zaposlenika na radno mjesto

· odlučuje o pravima i obvezama iz rada i u svezi s radom

· osigurava uvjete za rad Upravnog vijeća, stručnih organa, komisija, sindikalnog povjerenika,

· sudjeluje u pripremi sjednica i radu Upravnog vijeća bez prava odlučivanja, 

· surađuje sa osnivačem Vrtića, drugim predškolskim ustanovama  i institucijama sa kojima Vrtić  ima poslovnu suradnju, te s roditeljima,

· izvršava odluke i zaključke Upravnog vijeća i Odgojiteljskog vijeća,

· sa razvojnom službom planira i programira rad Vrtića,

· s nalazima pojedinih inspekcija dužan je upoznati Upravno vijeće i osnivača,

· vodi brigu o stručnom usavršavanju odgojitelja i drugih djelatnika,

· organizira i rukovodi skupnim roditeljskim sastancima,

· sudjeluje u organiziranju ljetovanja, zimovanja i drugih  posebnih programa za djecu,

· analizira poslovanje Vrtića, periodični i zaključni račun,

· stavlja zabranu na nezakonite akte i odluke,

· obavlja i druge poslove u svezi poslovanja Vrtića utvrđene Zakonom, Statutom i drugim općim aktima Vrtića.

	Naziv skupine poslova
	2. Poslovi odgoja i obrazovanja

	Naziv radnog mjesta
	Odgojitelj

	Broj radnika
	   (5 i 7/8)    - izmjena 30. sjed.U.V. održana 4.7.2014.   6 i 7/8

	Uvjeti
	· Poslove odgojitelja djece rane i predškolske dobi do polaska u osnovnu školu može obavljati osoba koja je završila preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste
· položen stručni ispit,

· utvrđena zdravstvena sposobnost za obavljanje posla,

· da nije pravomoćno osuđivana za kaznena djela iz članka 25.Zakona o predškolskom odgoju i naobrazbi,


	Opis poslova
	· predlaže godišnji plan i program rada iz svojega djelokruga i izrađuje izvješće o ostvarivanju programa rada

· ostvaruje neposredne zadaće odgoja i naobrazbe predškolske djece
· predlaže i izvršava tromjesečni, tjedni i dnevni plan 

· ostvaruje redovni, posebni i druge programe Vrtića

· osigurava potrebne uvjete, ustrojava rad i radi u odgojnoj skupini

· sudjeluje u izradi i ostvarivanju izvedbenog odgojno- obrazovnog programa i prati njegovo ostvarivanje
· organizira, provodi i sudjeluje u priredbama i svečanostima koje organizira Vrtić,

· surađuje s roditeljima (grupno i individualno) u cilju podizanja pedagoške kulture roditelja,

· prisustvuje skupnim roditeljskim sastancima,

· prilagođava svoj rad s nadarenom djecom i djecom s teškoćama  u razvoju,

· s članovima razvojne djelatnosti prati psihofizički i intelektualni razvoj djece u svojoj odgojnoj skupini, te pomaže roditeljima u rješavanju odgojno-zdravstvenih problema,

· sudjeluje u radu Odgojiteljskog vijeća, stručnih aktiva u Vrtiću  i izvan njega,  stručnim seminarima i savjetovanjima,

· prati stručnu periodiku i literaturu iz područja predškolskog odgoja i predškolske psihologije,

· permanentno radi na osobnom stručnom usavršavanju na temelju verificiranog individualnog plana i programa,

· pruža stručnu pomoć i daje upute studentima i učenicima koji dolaze na praksu u vrtić i jaslice,

· prima i predaje djecu roditeljima,

· priprema statističke podatke koje traži statistika i drugi nadležni organi,

· organizira posjete kino predstavama i drugim kulturno-umjetničkim priredbama, 

· vodi odgovarajuću pedagošku dokumentaciju te izrađuje odgovarajuće evidencije

· skrbi se o prostoru u kojem borave djeca, posebice s obzirom na njegovu pedagošku i estetsku osmišljenost i higijensko zdravstvene uvjete

· skrbi se o didaktičkim i drugim sredstvima rada vrtića neophodnim u radu s djecom te o ispravnosti tih sredstava

· surađuje s roditeljima , drugim djelatnicima Vrtića i širom društvenom zajednicom 

· sudjeluje u radu stručnih tijela Vrtića, prati stručnu literaturu i dr.

· redovito se priprema za rad s djecom

· stručno se usavršava kroz individualne i kolektivne oblike usavršavanja sukladno Godišnjem planu i programu Vrtića

· obavlja i druge poslove po nalogu ravnatelja

	Naziv skupine

poslova
	Administrativno-računovodstveni  poslovi

	Naziv radnog mjesta
	3.Administrativno-računovodstveni djelatnik

	Broj radnika
	1

	Uvjeti
	· SSS  ekonomskog usmjerenja
· da nije pravomoćno osuđivana za kaznena djela iz članka 25. Zakona o predškolskom odgoju i obrazovanju,

	Opis poslova


	· organizira rad u računovodstvu

· brine o poštivanju rokova važnih za financijsko poslovanja

· priprema financijska izvješća i materijale za osnivača,  ravnatelja i Upravno vijeće, prati  i proučava propise koji se odnose na rad računovodstva, te daje prijedloge za izradu obrazaca i normativnih akata koji se odnose na to područje

· u suradnji s ravnateljem vodi brigu o izvršenju odluka Upravnog vijeća,

· prati, proučava i primjenjuje financijsko-materijalne propise donesene od državnih i drugih organa,

· izvršava i vodi financijske, računovodstvene i knjigovodstvene poslove u skladu sa zakonskim propisima i općim aktima,

· izrađuje financijske izvještaje poslovanja i daje obrazloženje za pojedine stavke,

· kontrolira provođenje godišnjeg popisa svih sredstava,

· sudjeluje u izradi godišnjeg financijskog plana Vrtića,

· sudjeluje u izradi cijene koštanja za korisnike usluga,

· brine se i odgovoran je za izvršenje obveza prema poslovnim partnerima,,

· obračunava putne naloge i isplaćuje ih,

· obračunava naknade za prijevoz zaposlenika,,

· vrši obračun cijena za boravak djece u Vrtić,

· vodi analitičku evidenciju dužnika u svezi s participacijom roditelja i poduzima potrebne mjere u cilju naplate dugovanja, u suradnji s ravnateljem,

· vodi evidenciju sitnog inventara putem kartoteke i knjige sitnog inventara,

· vrši fakturiranje,

· prati realizaciju osnovnih sredstava, te predračun i obračun amortizacije,

· prati likvidaciju svih ulaznih računa,

· priprema materijale za rad inventurnih komisija, vrši obračun inventurnih  listi, te ostale poslove u svezi sa inventurom

· vrši knjiženje sve financijske dokumentacije po dokumentima

· vođenje knjigovodstva plaća i popratnih obrazaca

· otvara i vodi porezne kartice radnika

· obavlja i druge poslove po nalogu ravnatelja
· izrađuje ugovore o radu, priprema natječaje, priprema materijale za sjednice Upravnog vijeća i drugo



	Naziv skupine poslova
	4.  Poslovi prehrane

	Naziv radnog mjesta
	 KUHAR-ica

	Broj izvršitelja
	1

	Uvjeti
	· KV, VKV kuhar

· 3 godine radnog iskustva na tim poslovima

· da nije pravomoćno osuđivan-a za kaznena djela iz članka 25. Zakona o predškolskom odgoju i naobrazbi,


	Opis poslova
	· organizira i prati  rad u kuhinji
· organizira pravilan i pravovremeni rad u kuhinji i raspoređuje tekuće poslove,
·  nadzire pripremanje hrane i sudjeluje u pripremanju hrane,
· brine o racionalnom i ekonomičnom korištenju namirnica,
· odgovoran/a je za urednost kuhinje i osoblja, te dezinfekciju posuđa, pribora za jelo, radnih površina , sredstava za rad i opreme, 
· nadzire provođenje zaštitnih mjera na radu, korištenje propisane radne odjeće i obuće, preuzima i kontrolira kvalitetu namirnica, 
· sudjeluje u izradi jelovnika i daje svoje prijedloge za poboljšanje kvalitete hrane i ekonomičnosti poslovanja, 
· daje prijedloge za nabavku neophodnog inventara, odnosno rashod, 
·  vodi potrebne evidencije o dnevnom utrošku hrane i broju izdanih obroka po skupinama, 
· svakodnevno vođenje dokumentacije o ulazu i izlazu namirnica 
· vrši mjesečnu inventuru namirnica,
· brine o skladištenju namirnica i vodi evidenciju o tome, brine o tome da se provode potrebne mjere čistoće i higijene, kao i propisane mjere zaštite na radu 
· svakodnevno prima i provjerava kakvoću i količinu živežnih  namirnica

· određuje i raspoređuje  količinski namirnice prema jelovniku i broju djece

· sudjeluje u svim fazama  kuhanja

· raspoređuje hranu i posuđe i priprema je za podjelu po odgojnim skupinama

· priprema jednostavne obroke kao što je doručak

· servira hranu za doručak, voćni obrok, ručak i 4. obrok

· pere, priprema i vrši podjelu voćnog obroka,

· brine o pravovremenoj i pravilnoj podjeli obroka , 

· obavezna je pravilno upotrijebiti sredstva za čišćenje i dezinfekciju posuđa

· brine o higijeni odjeće i ruku i dezinfekciji posuđa
· obavezno koristi propisanu radnu odjeću i obuću i zaštitna sredstva, 

· pere posuđe i održava čistoći u kuhinji i skladištu

· po potrebi sudjeluje u izradi jelovnika

· vodi evidenciju o broju djece koja se hrane u Dječjem vrtiću
· obavlja i ostale poslove po nalogu ravnatelja

	Naziv skupine poslova
	Poslovi održavanje čistoće objekta i okoliša

	Naziv radnog mjesta
	 Spremačica-čistačica

	Broj radnika
	1

	Uvjeti
	· NKV,NSS radnik , O.Š.

· probni rad 30 dana

	Opis poslova
	· pravodobno i kvalitetno čišćenje podnih površina,

· pravodobno čišćenje ostalih površina (stakla, namještaja, zidova, panoa, stolova, stolica i dr.)

· održavanje i čišćenje rasvjetnih tijela,

· svakodnevno čišćenje svih sanitarija,

· svakodnevno  spremanje i raspremanje ležaljki,

· održava čistoću vanjskog prostora, terasa,ulaza,
· obavještava ravnatelja/icu o nastalim kvarovima na sredstvima rada, postrojenjima i instalacijama,

· preuzima i predaje posteljinu i drugo rublje sa pranja i na pranje,

· dezinficira igračke,

· presvlači posteljinu prema potrebi,
·  redovno iznosi otpadni materijal i smeće,

· brine o zatvaranju prozora i vrata po završetku radnog vremena,

· gasi svjetla u svim prostorijama,

· redovno provjetrava sve prostorije,

· vodi brigu o nabavi sredstava za čišćenje,

· najmanje dva puta mjesečno, a uvijek po potrebi, uređuje vanjski prostor-okoliš vrtića (skuplja papire, lišće i drugi materijal 

· prema potrebi pomaže odgojitelju u spremanju djece nakon spavanja,
· skidanje zavjesa za pranje i njihovo postavljanje 
·  vodi brigu o posteljini i odjeći djece obavlja i ostale poslove 
po nalogu ravnatelja
· prije serviranja obroka vrši dezinfekciju stolova, a nakon jela čisti stolove i blagovaonu,

· obavezno koristi propisanu radnu odjeću i obuću i zaštitna sredstva,

· čisti vanjski prostor ispred kuhinje,

· vodi brigu o pranju i peglanju rublja,
· obavlja i druge poslove u svezi s higijenom djece, po nalogu ravnatelja.


V. ORGANIZACIJA RADA

1. Programi Vrtića

Članak 25.


Dječji vrtić obavlja djelatnost na temelju Godišnjeg plana i programa rada i kurikuluma vrtića  koji se donosi za pedagošku godinu, koja traje od 01.rujna do 31.kolovoza sljedeće godine.


Godišnji plan i program rada i Kurikulum vrtića  donosi Upravno vijeće do 30.rujna tekuće godine.

Članak 26.

              U Dječjem vrtiću se ostvaruju programi iz članka 4. Ovoga Pravilnika.
Dječji vrtić može izvoditi i druge programe, u skladu s potrebama djece i zahtjevima roditelja.

Članak 27.


Programe iz prethodnog članka Pravilnika Dječji vrtić može ostvarivati ukoliko ima program odobren od strane nadležnog ministarstva, te osigurane stručne kadrove i financijska sredstva za provođenje tih programa.


Programe ranog učenja stranih jezika, umjetničkog, kulturnog, vjerskog i sportskog sadržaja, te druge programe u skladu s potrebama djece i zahtjevima roditelja, Dječji vrtić može organizirati ako se za svaki pojedini oblik kraćeg programa prijavi najmanje 10 polaznika, ako su osigurani kvalitetni kadrovi za realizaciju programa i ako roditelji preuzmu kompletnu financijsku obvezu za pokriće ukupnih troškova za realizaciju programa.

Članak 28.


Programi njege, zaštite, odgoja i  naobrazbe te rehabilitacije djece s teškoćama u razvoju, provode se uz  odgovarajuću primjenu individualiziranih postupaka i stručnog tretmana, integracijom djece u redovne odgojne skupine ili u posebnim odgojnim skupinama.

Članak 29.


U ostvarivanju programa iz članka 22. ovog  pravilnika Vrtić je dužan stvarati primjerene uvjete za rast i razvoj svakog djeteta i dopunjavati obiteljski odgoj i svojom otvorenošću uspostaviti djelatnu suradnju s roditeljima i neposrednim  dječjim okružjem.

Članak 30.


U vrtiću se u pravilu provode primarni programi 10-satnog dnevnog boravka djece.


Mogu se organizirati i provoditi  primarni programi s kraćim vremenskim boravkom djece u Vrtiću,  ali ne kraći od 6 sati dnevno.


Godišnjim planom i programom rada utvrđuje se vrsta primarnog programa, s mjestom njegova provođenja.
Članak 31.


Rad s djecom provodi se u jasličkim i vrtićkim odgojnim skupinama.


Broj djece u skupinama određuje se prema Državnom pedagoškom standardu predškolskog odgoja i naobrazbe te aktima Osnivača.
Članak 32.


Za vrijeme rada odgojitelji i drugi radnici dužni su biti primjereno odjeveni, odnosno nositi urednu i čistu zaštitnu odjeću i obuću.

 
Dnevni odmor (stanku)  radnici koriste tako da se osigura redovito ostvarivanje programa, nadzor nad djecom i komuniciranje sa strankama.
Članak 33.


Roditelji mogu razgovarati s odgojiteljima  i stručnim suradnicima  u dane primanja roditelja ili iznimno u vrijeme koje odredi odgojitelj odnosno stručni suradnik.
2. Programiranje i planiranje

Članak 34.

Godišnjim planom i programom rada utvrđuje se opseg i sadržaj rada, nositelji programa, mjesto, vrijeme i način ostvarivanja programa odgoja i obrazovanja i skrbi o djeci rane i  predškolske dobi.

Članak 35.

U skladu s Godišnjim planom i programom rada Dječjeg vrtića utvrđuju se operativni planovi  i programi (izvedbeni planovi i programi) za pojedine skupine poslova.

Članak 36.

Operativne planove i programe, u smislu njihove realizacije, nadziru ravnatelj, Odgojiteljsko i Upravno vijeće.

3. Radno vrijeme

Članak 37.


Radno vrijeme Dječjeg vrtića mora biti usklađeno s potrebama djece i zaposlenih roditelja.


Tjedno radno vrijeme raspoređuje se u pet radnih dana, u pravilu od ponedjeljka do petka.


U slučaju utvrđene potrebe roditelja i djece za korištenjem programa subotom, mora se odrediti drukčiji tjedni raspored radnog vremena za potreban broj djece.

Članak 38.


Dnevni raspored boravka djece u Dječjem vrtiću je slijedeći:

	vrijeme
	raspored 

	6,00 sati
	Početak radnog vremena, otvaranje Vrtića

	6,00 sati – 9,00 sati
	Dovođenje djece u  Dječji vrtić, početak ostvarivanja programa

	9,00 sati 
	Zatvaranje dvorišnih ulaza

	8,00 sati -9,00 sati 
	Doručak

	9,00 sati do 11,00 sati
	Ostvarivanje programa i boravak na otvorenom

	10,00 sati – 10,15 sati 
	 Voćni međuobrok

	11 sati -12,00 sati
	Ručak

	12,00 sati -,13,00 sati
	 Otvaranje dvorišnih ulaza

	13,00 sati
	Zatvaranje dvorišnih ulaza

	13,00 sati -15,00 sati
	Dnevni odmor djece

	15,00 sati
	Otvaranje dvorišnih ulaza

	15,00 sati -16,00 sati
	Odvođenje djece iz Dječjeg vrtića

	16,00 sati
	Zatvaranje dvorišnih ulaza , zatvaranje glavnog ulaza, završetak radnog vremena s djecom

	19,00 sati
	Zaključavanje Dječjeg vrtića , završetak radnog vremena



Godišnjim planom i programom rada Vrtića može se, u zavisnosti od potreba roditelja i djece, kao i mogućnosti Dječjeg vrtića, utvrditi i drukčiji dnevni raspored radnog vremena.


Djeca mogu boraviti u vrtiću samo u vremenu određenom za izvođenje odgojno-obrazovnog programa i drugih oblika rada.


Roditelji ili skrbnici dužni su djecu, čistu i urednu dovesti u Dječji vrtić.

Članak 39.



Roditelji i skrbnici, građani i druge stranke, za vrijeme uredovnog radnog vremena, imaju pravo ući u Dječji vrtić i tražiti odgovarajuće informacije i obavijesti.


Zaposlenici Dječjeg vrtića dužni su, bez odugovlačenja, osobama iz stavka 1. i 2.  ovog članka  dati odgovarajuću  informaciju i obavijest.

Članak 40.


Djeca mogu boraviti u Dječjem vrtiću samo u vremenu određenom za izvođenje odgojno-obrazovnog programa i drugih oblika rada.


Roditelji ili skrbnici dužni su djecu, čistu i urednu dovesti u Vrtić.


Roditelj ili skrbnik koji ne izvršava svoju dužnost, utvrđenu ovim Pravilnikom krši kućni red  Dječjeg vrtića.

Članak 41.


Radnici Dječjeg vrtića te druge osobe mogu boraviti u prostoru vrtića samo tijekom radnog vremena vrtića.

Članak 42.


U prostoru Dječjeg vrtića zabranjeno je:

1. pušenje

2. nošenje oružja
3. unošenje i konzumiranje alkohola i narkotičkih sredstava

4. pisanje po zidovima i inventaru vrtića

5. unošenje sredstava, opreme i uređaja koji mogu izazvati požar ili eksploziju

6. unošenje tiskovina nepoćudnog sadržaja.

7. odgojitelji i roditelji ne smiju bez odobrenja ravnatelja dovoditi u Dječji vrtić strane osobe

8. svim osobama zabranjeno je dovoditi životinje u prostorije i radni okoliš Dječjeg vrtića.

Članak 43.


Dužnost je radnika i drugih osoba koje borave u Dječjem vrtiću skrbiti se o imovini vrtića prema načelu dobroga gospodara.

Članak 44.


Radnici Dječjeg vrtića moraju se racionalno koristiti sredstvima Dječjeg vrtića koja su im stavljena na raspolaganje. Svaki uočeni kvar na instalacijama električne struje, plina ili vodovoda, grijanja ili drugi kvar, radnici su obavezni prijaviti ravnatelju, tajniku ili radniku na tehničkom održavanju.

Članak 45.


Radnici Dječjeg vrtića dužni su se kulturno odnositi prema roditeljima i drugim osobama koje borave u Dječjem vrtiću.

Članak 46.


Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.

Članak 47.


Dnevno radno vrijeme zaposlenika utvrđuje se u  jednokratnom trajanju u smjenskom radu.
Članak 48.


U jednokratnom dnevnom trajanju radnog vremena svoje poslove i zadatke obavljaju:

· zaposlenici na poslovima prehrane djece
· zaposlenici na poslovima održavanja  objekta,

· zaposlenici na poslovima unapređenja pedagoškog i stručnog rada,

Članak 49.


U jednokratnom trajanju u smjenskom radu svoje poslove obavljaju zaposlenici koji neposredno izvode odgojno-obrazovni rad s predškolskom djecom.

Članak 50.


Dnevno radno vrijeme zaposlenika na pripremanju i serviranju hrane traje od 6,00 do 14,00 sati.


Dnevno radno vrijeme zaposlenika na poslovima održavanja higijene i čistoće 

unutarnjih i vanjskih prostora, svojom odlukom utvrđuje ravnatelj Dječjeg vrtića, vodeći računa o naravi posla i radnom vremenu Dječjeg vrtića.

Članak 51.


Struktura dnevnog radnog vremena zaposlenika, koji neposredno izvode odgojno-obrazovni rad i stručnih suradnika, utvrđuje se Godišnjim planom i programom rada Dječjeg vrtića, sukladno zakonu i propisima donesenim na temelju zakona.

Članak 52.


Zaposlenik odlazi s posla po isteku radnog vremena, odnosno nakon primopredaje posla drugom zaposleniku, u slučaju smjenskog rada.


Zaposlenik može raditi, odnosno biti nazočan u Dječjem vrtiću, nakon završetka radnog vremena jedino uz prethodno odobrenje ravnatelja.

Članak 53.


Dječji vrtić vodi evidenciju o dolasku zaposlenika na posao.


Način vođenja evidencije propisana je Pravilnikom.

Članak 54.


Zgrade i prostorije Dječjeg vrtića moraju biti zaključane od 19,00 do 6,00 sati.


O zaključavanju i otključavanju zgrada i prostorija Dječjeg vrtića, te o čuvanju ključeva skrbe zaposlenici koje odredi ravnatelj.

4. Upisi polaznika

Članak 55.


Pravo na ostvarivanje programa Dječje vrtića imaju djeca od navršenih dvanaest mjeseci života do polaska u osnovnu školu, a prema planu upisa kojeg donosi Upravno vijeće uz suglasnost Osnivača.
Članak 56.


Prijave za upis polaznika u Dječji vrtić podnose se u razdoblju od 01. travnja do 30. travnja tekuće godine.


Postupak i način provođenja upisa, kao i zaštita prava i interesa roditelja, uređuje se Pravilnikom o upisu i mjerilima upisa djece u Dječji vrtić kojeg donosi Upravno vijeće, uz prethodnu suglasnost Osnivača i Ugovora o međusobnim pravima i obvezama davatelja i korisnika usluga kojeg donosi Upravno vijeće.
V. ODNOS PREMA RODITELJIMA POLAZNIKA VRTIĆA

Članak 57.


Dječji vrtić će osigurati roditeljima pravovremeno i kontinuirano pružanje informacija o ostvarivanju programa rada, te im davati stručna obrazloženja, informacije i upute ili pak drugu stručnu pomoć za postizanje boljih rezultata u odgoju i obrazovanju, njezi i zaštiti polaznika Dječjeg vrtića.

Članak 58.


Roditeljima se omogućava uvid u dokumentaciju Dječjeg vrtića, koja je u neposrednoj vezi s odgojno-obrazovnim radom  i napredovanjem djeteta u razvoju.

Članak 59.


Dječji vrtić je dužan izvješćivati roditelje i javnost o svome radu i zadaćama koje ostvaruje.

Članak 60.


Podatke i obavještenja daju ovlaštene osobe Dječjeg vrtića.


O podacima koji su poslovna ili profesionalna tajna obavještenja može dati samo ravnatelj, odnosno po njemu ovlaštena osoba.

Članak 61.

          Roditelji imaju pravo podnošenja predstavki i žalbi na pojedinačne akte ili radnje uprave Dječjeg vrtića, ukoliko smatraju da su oštećeni ili uskraćeni u svome pravu.


Predstavke i žalbe iz stavka 1.ovog članka podnose se Upravnom vijeću Dječjeg vrtića, putem tajništva.

Članak 62.


Roditelji su dužni uredno izvršavati svoje obveze prema Dječjem vrtiću, odazivati se sastancima roditelja i sudjelovati u ostvarivanju programa Dječjeg vrtića.

6. ODNOS VRTIĆA PREMA DRUGIM USTANOVAMA I INSTITUCIJAMA

Članak 63.

U cilju uspješnog i pravovremenog ostvarivanja programa rada, Dječji vrtić surađuje s organima, ustanovama, građanima i građansko-pravnim osobama.


Suradnja se provodi putem ravnatelja ili druge ovlaštene osobe.
Članak 64.


Zastupanje i predstavljanje Dječjeg vrtića obavlja se u skladu sa Zakonom i Statutom Dječjeg vrtića.

7. PRIJELAZNE I ZAVRŠNE ODREDBE
Članak 65.


Stupanjem na snagu ovog Pravilnika prestaje važiti Pravilnik o unutarnjem ustrojstvu i načinu rada Dječjeg vrtića „Bubamara“ KLASA: 601-01/08-01/97  UR.BROJ: 2137/69-08-01 od 11. prosinca 2008.  godine.
Članak 66.


Ove Izmjene i dopune  Pravilnik stupa na snagu osmog dana od dana objave na oglasnoj ploči Vrtića.

       


  

  PREDSJEDNICA UPRAVNOG VIJEĆA

                                                                 __________________________
Na Izmjene i dopune ovog  Pravilnika, Općinsko vijeće općine Kalinovac dalo je suglasnost dana 01. 07. 2014. godine, KLASA: 601-01/14-01/02,
 URBROJ: 2137/21-14-2 .
Ovaj Pravilnik objavljen je na oglasnoj ploči Dječjeg vrtića dana 05. 07. 2014.god. a stupio je na snagu 12. 07. 2014. godine.









Ravnateljica:

KLASA; 601-02/14-01/31
URBROJ: 2137-69-14-01



 __________________________                  
                                                                            
 Kalinovac, 04. srpnja 2014.

